《浪淘沙 杨子中流望金山北面》
清代·宋琬

谁削玉嶙峋。千尺云根。蛟龙深护海西门。金碧楼台青黛树，小护将军。

雁影落纷纷。唤起江豚。钟声两岸客边闻。登陟不如遥望好，倒影斜曛。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。